กำจัดหมัดที่ตัวสัตว์เลี้ยง ประเมินสถานการณ์ ป้องกันหมัดกัดคน ทำความสะอาดและกำจัดหมัดในบ้าน ป้องกันหมัดกัดสัตว์เลี้ยงโดยใช้สมุนไพร ป้องกันหมัดกัดสัตว์เลี้ยง
ถ้ายังไม่เคยใช้ยาให้ลองปรึกษาสัตวแพทย์ดู ว่าควรใช้ยาแบบไหน เพราะมีทั้งยาทา ยากิน และยาฉีด ทั้งหมดที่ว่ามาช่วยฆ่าหมัดตามตัวสัตว์เลี้ยงได้ และป้องกันไม่ให้กลับมาแพร่พันธุ์อีก  แต่ย้ำอีกทีว่าบางทีก็ใช้ไม่ได้ผล ยังไงลองปรึกษาคุณหมอว่าวิธีไหนเหมาะกับเคสของหมาแมวคุณที่สุด เพื่อกำจัดหมัดบนตัวสัตว์เลี้ยง แต่ช่วยป้องกันหมัดไม่ได้ และแก้ปัญหาหมัดบุกบ้านแล้วโดดกลับมาบนตัวสัตว์ไม่ได้ ให้เลือกแชมพูหรือ flea dip (ราดเคลือบตัวไว้ไม่ต้องล้างออก) ที่กำจัดได้ทั้งหมัด ตัวอ่อน และไข่   ฟอกที่ตัวแล้วย้ายมาฟอกที่หัวให้ดี เพราะหมัดอาจหนีมาที่ส่วนหัวแทน ต้องปฏิบัติตามคำแนะนำการใช้งานให้เคร่งครัด โดยเฉพาะปริมาณและระยะเวลาการใช้งาน พอฟอกตัวเสร็จแล้วก็ล้างน้ำสะอาดให้หมดจด   ห้าม เอาแชมพูหรือยากำจัดหมัดของหมามาใช้กับแมวเด็ดขาด ผลิตภัณฑ์ประเภทนี้ใช้ทำความสะอาดขจัดหมัดบนตัวสัตว์เลี้ยงเท่านั้น แต่ป้องกันหมัดที่จะกระโดดมาเกาะตัวอีกไม่ได้ ต้องใช้ผลิตภัณฑ์อื่นร่วมด้วย (เช่น ยาหยดหรือปลอกคอ) ถึงจะเห็นผลหายห่วง คุณหาซื้อสเปรย์หรือผงโรยกำจัดหมัดได้ตามร้านขายของใช้สัตว์เลี้ยง ใช้ฉีดพ่นหรือโรยที่ตัวสัตว์ได้เลย แต่อาจต้องมีขยี้ช่วยบ้าง จะได้ลงไปถึงผิวหนัง เผื่อหมัดโตเต็มวัยจะซ่อนอยู่  ต้องปฏิบัติตามคำแนะนำการใช้งานที่ฉลากอย่างเคร่งครัด พวกผลิตภัณฑ์กำจัดและป้องกันหมัดจะถูกออกแบบมาให้ใช้กับสัตว์สายพันธุ์ใดสายพันธุ์หนึ่งโดยเฉพาะ ใช้สลับกันไม่ได้ เพราะงั้นถ้าเป็นสูตรน้องหมาก็อย่าเอาไปใช้กับน้องแมว และกลับกันด้วย หวีสางหมัดจะเป็นหวีซี่ถี่ หาซื้อได้ตามร้านขายของใช้สัตว์เลี้ยงทั่วไป มีแผนกนี้ในห้างทั่วไปด้วย อีกทีคือซื้อที่คลินิกสัตวแพทย์เลย ให้สางชิดติดกับผิวหนังของสัตว์เลี้ยง ค่อยๆ สางมาจนถึงปลายขน ถ้ามีหมัด จะเห็นสะเก็ดหรือผงสีดำๆ ติดมา บางทีก็เจอหมัดเป็นตัวๆ เลย เวลาอยู่ในบ้าน ให้ใส่ถุงเท้าสีขาว จะได้รู้ถ้ามีหมัด เพราะจะติดมาเป็นจุดดำๆ ที่ใต้เท้าเลย ยิ่งมีเยอะก็แปลว่าหมัดกำลังระบาดในบ้านคุณ ถ้าเป็นจุดดำๆ คือขี้หมัด แต่ถ้าหมัดเป็นตัวๆ จะโดดเกาะข้อเท้าหรือเท้าคุณเลย เช่น เกาแกรกๆ หรืองับแรงๆ ตามจุดต่างๆ ของร่างกาย ก็คือถูกหมัดกัดนั่นเอง ถ้าหมัดกัด ที่ตัวคุณจะมีตุ่มหรือจุดเล็กๆ สีชมพู/แดง และรู้สึกคัน  บางทีรอยหมัดกัดก็อยู่ตามข้อพับ เช่น ที่ข้อศอก เข่า และข้อเท้า กดแล้วตุ่มจะกลายเป็นสีขาว หมัดไม่ชอบกลิ่นเลมอน และจะหลีกเลี่ยงอะไรที่กลิ่นเปรี้ยวๆ คล้ายกัน ถ้าฉีดสเปรย์เลมอนรอบๆ บ้านและที่ตัวสัตว์เลี้ยง ก็จะช่วยไล่หมัดไปได้ อย่างน้อยก็ชั่วคราว   ผสมสเปรย์เลมอนโดยผ่าครึ่งเลมอน 6 ลูกแล้วต้มในน้ำ จากนั้นแช่ไว้ข้างคืนให้เลมอนซึมในน้ำ เสร็จแล้วกรอกน้ำผสมเลมอนนี้ใส่ขวดสเปรย์สะอาดๆ ใช้ฉีดพ่นตามผ้าและเฟอร์นิเจอร์ในบ้าน กระทั่งฉีดพ่นตามตัวสัตว์เลี้ยง   ลองฉีดสเปรย์แค่จุดเล็กๆ ที่ลับตาก่อน จะได้แน่ใจว่าสีไม่ตกหรือของไม่พัง ผ่านแล้วค่อยใช้จริง ตั้งไว้หลายๆ เครื่องตามจุดต่างๆ ของบ้าน น้ำมันหอมระเหยที่ใช้ก็เช่น ลาเวนเดอร์ ยูคาลิปตัส ไม้ซีดาร์ เลมอน หรือเปปเปอร์มินต์ หรือใช้โลชั่นที่มีน้ำมันหอมระเหยที่ว่าผสมอยู่ ให้ใช้ทาตัวคุณ ช่วยไล่หมัดได้ ปกติยาฆ่าแมลงทั่วไปก็ใช้ป้องกันหมัดได้ เพราะงั้นเห็นหมัดที่ไหนในบ้านก็ฉีดพ่นได้เลย ยิ่งถ้าเลือกยาฆ่าแมลงที่มี growth inhibitor หรือสารยับยั้งการเติบโตของแมลงได้ยิ่งดี เพราะจะป้องกันหมัดได้นานถึง 7 เดือนเลย ระวังอันตรายจากยาฆ่าแมลง โดยอ่านคำแนะนำการใช้ที่ฉลากให้ละเอียด จะได้ไม่ใช้ผิดจนเป็นพิษต่อตัวเองและสัตว์เลี้ยง ถ้าเป็นหน้าหมัดระบาด ให้พ่นยาฆ่าแมลงในสนามด้วยเพื่อกำจัดทั้งหมัดและไข่หมัด เลือกที่มีอย. รับรอง และปลอดภัยกับต้นไม้ดอกไม้ของคุณ Nematode คือไส้เดือนตัวเล็กๆ ที่กินหมัดเป็นอาหาร หรือจะปล่อยแมลงเต่าทองก็ได้ผลเหมือนกัน ลองหาในเน็ตหรือสอบถามร้านขายต้นไม้หรืออุปกรณ์การเกษตรดู หลายคนอาจจะบ่นว่าบ่อยเกินไป แต่จริงๆ แล้วเป็นขั้นตอนสำคัญในการกำจัดหมัดจากบ้านของคุณ เพราะอาจยังหลงเหลือไข่หมัดที่พร้อมฟักเป็นตัวแม้จะกำจัดหมัดที่ตัวสัตว์เลี้ยงไปแล้วก็ตาม ต้องกำจัดให้หมดทั้งไข่และตัวอ่อนที่ร่วงหล่นอยู่ตามพื้นและเฟอร์นิเจอร์ ให้คุณดูดฝุ่นทุกวันติดต่อกัน 2 - 3 อาทิตย์ แบบนี้จะแน่ใจได้ว่าครบวงจรชีวิตหมัด ไม่เหลือซากแน่นอน   ดูดฝุ่นแล้วทิ้งถุงเก็บฝุ่นนอกบ้านไปเลย หรือถ้าไม่มีถุงเก็บฝุ่นก็ยกเครื่องไปเทใส่ถังขยะใหญ่นอกบ้าน เพราะถ้าหลงเหลืออยู่ในถุงเก็บฝุ่นหรือเครื่องดูดฝุ่น หมัดจะย้อนกลับมาบุกบ้านได้  ทั้งไข่และหมัดโตเต็มวัยบางทีก็ติดอยู่ตามเส้นใยของโซฟา เบาะนอนสัตว์เลี้ยง และผ้าบุเฟอร์นิเจอร์ ต้องดูดฝุ่นทุกวันติดต่อกัน 2 - 3 อาทิตย์เช่นกัน ดินเบา (diatomaceous earth (DE)) เป็นวิธีธรรมชาติที่ใช้กำจัดหมัดในบ้านได้อย่างปลอดภัย เนื้อของดินเบาจะคล้ายๆ กันกับแป้งทัลคัม (talcum powder) ใช้โรยบนพรม บัวเชิงผนัง และมุมต่างๆ ของบ้านได้เลย จากนั้นทิ้งไว้ 2 - 3 วันแล้วค่อยดูดฝุ่น ยาฆ่าแมลงชนิดนี้จะทำให้ไข่และตัวอ่อนของหมัดไม่เจริญเติบโต ให้เลือกยาฆ่าแมลงที่กำจัดหมัดและไข่หมัดได้นานถึง 7 เดือน  ทำตามคำแนะนำการใช้งานอย่างเคร่งครัด ให้พาสัตว์เลี้ยงออกไปนอกบริเวณก่อนฉีดพ่น ระวังอย่าลืมสัตว์เลี้ยง เช่น นก หรือหนู ไว้ในกรง ส่วนปลาก็ต้องหาอะไรมาครอบตู้ไว้ด้วย ถอดผ้าคลุมโซฟาและเก้าอี้เท่าที่ถอดได้ รวมถึงผ้าคลุมเตียง แล้วเอาไปซักในน้ำร้อนเท่าที่จะร้อนได้ เพื่อกำจัดหมัดและไข่หมัด เก็บเสื้อผ้าที่กองๆ ตามพื้น โดยเฉพาะที่รอซัก เพราะหมัดจะเกาะติดตามเส้นใย ให้เอาไปซักและอบในเครื่อง ใช้ความร้อนสูงสุดๆ จะฆ่าหมัดและไข่หมัดได้ ถึงจะยังไม่มีงานวิจัยทางวิทยาศาสตร์รับรอง แต่หลายคนก็อ้างว่าใช้น้ำมันหอมระเหย (essential oil) ทำปลอกคอไหล่หมัดแล้วได้ผล สัตว์เลี้ยงไม่ถูกหมัดกัดอีกต่อไป วิธีคือผสมน้ำมันหอมระเหยลาเวนเดอร์หรือซีดาร์ 2 - 3 หยดในน้ำ 1 - 2 ช้อนโต๊ะ จากนั้นหยดใส่ผ้าโพกหัว/ผ้าพันคอ แล้วถูผ้าให้กลิ่นกระจาย จากนั้นผูกผ้ารอบคอน้องหมา วิธีนี้ก็เช่นกันว่ายังไม่มีงานวิจัยทางวิทยาศาสตร์รับรอง แต่หลายคนลองไล่หมัดด้วยน้ำส้มสายชูหมักจากแอปเปิ้ลแล้วได้ผล โดยผสมน้ำส้มสายชูหมักจากแอปเปิ้ลแท้ 1 ช้อนชาในน้ำ 1 ควอท (ประมาณ 950 มล.) เพราะน้ำส้มสายชูจะซึมไปในกระแสเลือดของหมาและกระจายออกมาตามผิวหนัง เลยช่วยไล่หมัดได้ เป็นอีกวิธีที่ไม่มีงานวิจัยทางวิทยาศาสตร์รับรอง แต่หลายคนก็ลองใช้ brewer’s yeast ไล่หมัดแล้วได้ผล โดยเฉพาะในประเทศร้อนอบอ้าวแบบบ้านเรา ถ้าเลี้ยงแมวหรือหมาเล็ก ให้ผสม brewer’s yeast 1/2 ช้อนชาในอาหาร โดยโรยใส่ด้านบนได้เลย ถ้าหมาหนัก 14 กก. ขึ้นไป ก็ใช้ 1 ช้อนชา แต่ถ้าน้ำหนักตัวมากกว่านั้นก็เพิ่มไปอีก 1 ช้อนชาทุก 14 กก. สัตวแพทย์จะมียากันหมัดทั้งแบบกินและฉีด ได้ผลดีกว่าที่หาซื้อมาใช้เอง อีกวิธีคือใช้ยาหยดที่หลังคอ   ยาแบบ topical หรือ spot-on ก็คือยาหยดที่จะซึมเข้าผิวหนังสู่กระแสเลือดของสัตว์เลี้ยง ให้คุณใช้แค่หยดเล็กๆ ที่ผิวหนังหลังคอน้องหมาน้องแมว ยาจะไปทำให้หมัดเป็นอัมพาตและตายในที่สุดหลังกัดสัตว์เลี้ยงของคุณ ส่วนผสมของยานี้อาจแตกต่างกันไป แต่ส่วนใหญ่จะมี fipronil, imidacloprid, metaflumizone, permethrin, pyriproxyfen, selamectin และ spinosad แต่ข้อควรระวังคือ ห้ามใช้ ยาที่มีส่วนผสมของ permethrins กับแมวเด็ดขาด ใช้ยาเม็ดแบบให้สัตว์เลี้ยงกินเดือนละครั้ง บางตัวยาแค่เข้าไปยับยั้งการเจริญเติบโตของไข่หมัด ไม่ให้กลายเป็นตัวโตเต็มวัย เพราะงั้นต้องใช้ผลิตภัณฑ์อื่นสำหรับกำจัดหมัดร่วมด้วย มีบางตัวยาเป็นแบบเร่งด่วน ใช้ฆ่าหมัดเฉพาะภายใน 24 ชั่วโมง สำหรับแมว จะมียาฉีดสำหรับป้องกันหมัดได้นาน 6 เดือน คุณหมอต้องเป็นคนฉีดให้ ซึ่งก็มีโอกาสเกิดผลข้างเคียง เช่น แพ้บริเวณจุดที่ฉีด อาเจียน และเบื่ออาหาร ต้องกำจัดและป้องกันหมัดให้สัตว์เลี้ยงทุกตัวในบ้าน ผลิตภัณฑ์กำจัดหมัดบางตัวก็ไม่ค่อยมีประสิทธิภาพ อย่างยาหยดกับยาเม็ดที่ซื้อมาใช้เองก็จะไม่เห็นผลเท่าของหมอ เวลาใช้ต้องอ่านฉลากให้ดี อย่าใช้ยาเกินขนาด หมัดมักระบาดหนักช่วงหน้าฝนของบ้านเรา คือตั้งแต่เดือนพฤษภาคมยาวไปถึงตุลาคม เพราะหมัดชอบอากาศอุ่นๆ ชื้นๆ ประมาณ 20 - 32 องศาเซลเซียส และความชื้น 75% ต้องเลือกดีๆ เพราะบางยี่ห้อก็ใช้ไม่ได้ผล ที่ได้ผลก็เช่นยี่ห้อ Seresto ส่วนใหญ่ต้องให้คุณหมอแนะนำและสั่งให้ เพราะถ้าเป็นปลอกคอแบบหาซื้อมาใช้เองจะไม่ได้ผลเท่า ได้มาแล้วต้องใช้งานตามคำแนะนำที่ฉลาก ยิ่งถ้าอาบน้ำให้หมาด้วยแชมพูขจัดเห็บหมัดควบคู่ไปด้วยยิ่งเห็นผล ย้ำว่า "ห้าม" ใช้ปลอกคอไล่หมัดกับแมวเด็ดขาด
ใช้ยากำจัดหมัดที่ได้จากหมอ. ใช้แชมพูหรือน้ำยาเคลือบขน. ใช้สเปรย์หรือผงโรย. ห้ามนำผลิตภัณฑ์ของหมามาใช้กับแมว และกลับกัน. ใช้หวีซี่ถี่สางขนดักหมัด. อยู่ในบ้านให้ใส่ถุงเท้าสีขาว. สังเกตพฤติกรรมที่เปลี่ยนไปของสัตว์เลี้ยง. สำรวจตามตัวหารอยหมัดกัด. ฉีดสเปรย์เลมอน. ไล่หมัดด้วยเครื่องพ่นไอน้ำกับน้ำมันหอมระเหย. พ่นยาฆ่าแมลงในบ้าน. พ่นยาฆ่าแมลงในสนามด้วย. หาไส้เดือนฝอยมาใส่สวน. ดูดฝุ่นทุกวัน. ใช้ดินเบา (diatomaceous earth) กำจัดหมัดในบ้าน. ใช้ยากำจัดหมัดที่มีสารยับยั้งการเจริญเติบโต (growth inhibitor). ซักเครื่องนอนและผ้าคลุมเฟอร์นิเจอร์ในน้ำร้อน. ทำปลอกคอไล่หมัดเองโดยใช้น้ำมันหอมระเหย. ผสมน้ำส้มสายชูหมักจากแอปเปิ้ลในน้ำดื่มของหมา. ลองผสมบริเวอร์ยีสต์ (brewer’s yeast) ในอาหารสัตว์เลี้ยง. หาหมอขอผลิตภัณฑ์กำจัดหมัดรายเดือน. ช่วงหมัดบุกอย่าให้หมาแมวออกนอกบ้าน. ลองใช้ปลอกคอไล่หมัด.
https://www.wikihow.com/Prevent-Flea-Bites https://www.wikihow.com/Prevent-Flea-Bites https://www.wikihow.com/Prevent-Flea-Bites https://www.wikihow.com/Prevent-Flea-Bites https://www.wikihow.com/Prevent-Flea-Bites https://www.wikihow.com/Prevent-Flea-Bites
Treating Pets with Fleas Checking for a Current Flea Infestation Preventing Flea Bites on Humans Cleaning and Treating Your House Using Home Remedies to Prevent Flea Bites on Pets Preventing Flea Bites on Pets